CELEX: 62017TN0284
Language: fi
Date: 2017-05-12 00:00:00
Title: Asia T-284/17: Kanne 12.5.2017 – Le Pen v. parlamentti

17.7.2017   
            
            
               FI
            
            
               Euroopan unionin virallinen lehti
            
            
               C 231/36
            
         Kanne 12.5.2017 – Le Pen v. parlamentti
   (Asia T-284/17)
   (2017/C 231/45)
   Oikeudenkäyntikieli: ranska
   
      Asianosaiset
   
   
      Kantaja: Marion Le Pen (Saint-Cloud, Ranska) (edustaja: asianajaja M. Ceccaldi)
   
      Vastaaja: Euroopan parlamentti
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan Euroopan parlamentin 2.3.2017 tekemän päätöksen 2016/2295 (IMM), joka koskee Marine Le Penin koskemattomuuden pidättämistä,
            
         
               —
            
            
               velvoittamaan Euroopan parlamentin maksamaan Marine Le Penille 35 000 euroa korvauksena hänelle aiheutuneesta henkisestä kärsimyksestä,
            
         
               —
            
            
               velvoittamaan Euroopan parlamentin maksamaan Marine Le Penille 5 000 euroa korvauksena korvattavista oikeudenkäyntikuluista,
            
         
               —
            
            
               velvoittamaan Euroopan parlamentin korvaamaan oikeudenkäyntikulut kokonaisuudessaan.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa neljään kanneperusteeseen.
   
               1)
            
            
               Ensimmäinen kanneperuste, joka perustuu Euroopan unionin erioikeuksista ja vapauksista tehdyn pöytäkirjan N:o 7 (jäljempänä pöytäkirja) 8 artiklan rikkomiseen. Tässä kanneperusteessa on neljä osaa.
               
                           —
                        
                        
                           Ensimmäinen osa, joka koskee pöytäkirjan 8 artiklassa määrätyn koskemattomuuden laajuutta.
                        
                     
                           —
                        
                        
                           Toinen osa, joka koskee pöytäkirjan 8 artiklassa määrätyn koskemattomuuden tarkoitusta.
                        
                     
                           —
                        
                        
                           Kolmas osa, joka koskee sitä, että parlamentti perinteisesti suojaa pöytäkirjan 8 artiklassa määrättyä koskemattomuutta.
                        
                     
                           —
                        
                        
                           Neljäs osa, joka koskee sitä, että Le Penin koskemattomuutta, josta määrätään pöytäkirjan 8 artiklassa, on loukattu.
                        
                     
         
               2)
            
            
               Toinen kanneperuste, joka perustuu pöytäkirjan 9 artiklan rikkomiseen. Tässä kanneperusteessa on kolme osaa.
               
                           —
                        
                        
                           Ensimmäinen osa, joka koskee pöytäkirjan 9 artiklan tarkoitusta.
                        
                     
                           —
                        
                        
                           Toinen osa, joka koskee Euroopan parlamentin oikeudellista virhettä Le Penin parlamentaarisen koskemattomuuden pidättämisen osalta.
                        
                     
                           —
                        
                        
                           Kolmas osa, joka koskee sitä, että koskemattomuuden pidättämistä koskeva päätös on väitetysti ristiriidassa Le Penin ja toimielimen riippumattomuuden kanssa.
                        
                     
         
               3)
            
            
               Kolmas kanneperuste, joka perustuu yhdenvertaisen kohtelun periaatteen ja hyvän hallinnon periaatteen loukkaamiseen. Tässä kanneperusteessa on kaksi osaa.
               
                           —
                        
                        
                           Ensimmäinen osa, joka koskee Le Penin erilaista kohtelua vastaaviin tilanteisiin nähden ja yhdenvertaisen kohtelun periaatteen loukkaamista.
                        
                     
                           —
                        
                        
                           Toinen osa, joka koskee sitä, että riidanalainen päätös on ilmeinen osoitus fumus persecutionisista ja sillä loukataan hyvän hallinnon periaatetta.
                        
                     
         
               4)
            
            
               Neljäs kanneperuste, joka perustuu puolustautumisoikeuksien loukkaamiseen.